alexandrainst/scandi-wiki huggingface dataset:
Cyclommatus strigiceps

Cyclommatus strigiceps er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor (hannen 20-35 millimeter lang), slank, rødbrun hjortbille, i varierende grad med metallisk glans. Hannens mandibler er forholdsvis korte, rette, oftest med en tann nær roten. Antennene er ganske lange og tynne, omtrent så lange som hodets bredde. Hodet har ikke skarpe sidekjøler, men et par vage skråkjøler som løper fra sidene bakover mot midten. Den kan ha noen dype lengdefurer på siden av hodet, men ofte ikke. Pronotum utvider seg knapt forover, og har mer eller mindre markerte, mørke midt- og sidestriper. Dekkvingene er blanke uten synlig punktering. Beina er slanke, gulbrune.  Hunnen er mindre enn hannen, uten forstørrede kjever, ofte mørk på farge, i motsetning til hannen er kroppen tydelig og tett punktert.

Levevis 
Larvene utvikler seg i råtne trestammer.

Utbredelse 
Arten er utbredt fra det nordøstlige India i vest til Vietnam i øst.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cyclommatini
 Slekten Cyclommatus Parry, 1863 – 55 arter
 Underslekten Cyclommatinus Didier, 1931 
 Cyclommatus strigiceps (Westwood, 1848) 
 Cyclommatus strigiceps albersi Kraatz, 1894 - Myanmar, Thailand og sørlige Kina, noen ganger regnet som en egen art
 Cyclommatus strigiceps assamensis Seguy, 1955 - India: Meghalaya og Assam
 Cyclommatus strigiceps laoticus Bomans, 1970 - Laos
 Cyclommatus strigiceps saltini Bomans, 1991 - Thailand
 Cyclommatus strigiceps strigiceps (Westwood, 1848) - nordlige India, Bhutan
 Cyclommatus strigiceps vitalisi Pouillaude, 1913 - Sichuan, Yunnan, Laos, nordlige Vietnam

Kilder 
 Oversikt over artene

Eksterne lenker 
 Bildegalleri over en del arter
 Bildegalleri over artene foto:Benjamin Harink
 
 

Hjortebiller
Dyr formelt beskrevet i 1848
Indias insekter
Bhutans insekter
Myanmars insekter
Thailands insekter
Kinas insekter
Laos' insekter
Kari Nessa Nordtun

Kari Nessa Nordtun (født 7. juni 1986 i Stavanger) er en norsk politiker for Arbeiderpartiet. Fra oktober 2019 er hun ordfører i Stavanger kommune. 

Hun har vært folkevalgt i Stavanger bystyre siden 2011. Nordtun har vært medlem av formannskapet i Stavanger fra 2013, kommunalutvalget fra 2015 og kommunalstyret for byutvikling i Stavanger fra 2015. Fra januar 2017 var hun gruppeleder for Stavanger Arbeiderpartis bystyregruppe.

Nordtun er utdannet jurist ved Universitetet i Bergen. Etter endt studium arbeidet hun som advokatfullmektig og senere som advokat for advokatfirmaet Sjødin, Meling & Co, og deretter for advokatfirmaet Elden DA. Hun var blant annet bistandsadvokat for fornærmede og etterlatte i 22. juli-saken. Hun har permisjon fra yrket som advokat for å drive politisk arbeid.

Hun er datter av Stavangers tidligere ordfører og stortingsrepresentant (Ap) Tore Nordtun.

Nessa Nordtun har vært elev ved Stavanger katedralskole.

Referanser 

Ordførere i Stavanger
Ap-ordførere i Rogaland
Norske advokater
Personer fra Stavanger kommune
Båtservice Verft

Båtservice Verft, de siste tiårene kjent under navnet Båtservice Mandal, var et verft i Mandal som siden oppstarten på 1940-tallet har produsert over 1000 fartøy. På det meste var det over 450 ansatte samtidig.

Historie

Westermoen
Westermoen Båtbyggeri og Mek Verksted ble startet i Mandal av Grimstad-brødrene Toralf og Sverre Westermoen i 1941.

I 1948 ble bedriften omgjort til et aksjeselskap under navnet Westermoen Båtbyggeri A/S. Sverre Westermoen hadde da forlatt firmaet. Toralf Westermoen var de første årene selskapets drivkraft og disponent. Blant aksjonærene var skipsmegler Egil Bjørn-Hansen og disponent Finn B. Røer som eide firmaet Båtservice i Oslo.

Det nye båtbyggeriet kjøpte den store flyhangaren som tyskerne hadde bygd på Vestnes i Mandal. Høsten 1949 flyttet bedriften inn på området, og samme høst signerte verftet kontrakt med Marinen om bygging av én MTB. Dette ble begynnelsen på et langt og viktig industrieventyr i Mandal. Mange båter og skip er bygget ved verftet og mange mandalitter har hatt sin arbeidsplass her. Gjennombruddet for verftet kom da det ble inngått avtale med Sjøforsvaret om bygging av motortorpedobåter (MTB). I 1950 startet arbeidet på den første norskbygde MTB, ”Rapp”, designet av Harald Henriksen, som startet en lang tradisjon med bygging av marinefartøyer i Mandal, både MTB-er og minesveipere.

De første årene ble det også bygd et stort antall seilbåter og motorbåter. Båtservice i Oslo bisto gjennom sitt internasjonale salgsapparat til å få mange av båtene solgt i utlandet.

Det første stålfartøyet ble levert i 1955. Samme år skiftet firmaet navn til A/S Westermoen Båtbyggeri og Mek. Verksted. I 1957 ble prototypen M.T.B Nasty bygd, som den første båten av Tjeld-klassen designet av Jan Herman Linge, som arbeidet i bedriften fra 1949 til 1956. US Navy kjøpte 6 slike fartøyer, og den tyske marinen bygde to på lisens, som i 1964 ble solgt til Tyrkia.

Båtservice
Firmaet Boatservice Ltd AS i Oslo kjøpte Toralf Westermoens aksjer i 1961, og Toralf Westermoen grunnla i stedet verftet Westermoen Hydrofoil som bygde hydrofoilbåter på lisens fra Italia. I 1964 ble bedriftens navn endret til Båtservice Verft A/S. Verftet kom da inn i ”Båtservice-gruppen” som også besto av bl.a. I/S Båtservice-Sightseeing, Oslo (inkl. A/S Bygdøferjene og Oslo Havnebusser A/S), Boatservice Ltd. A/S, Oslo (inkl. Båtservice Slipp, Gressholmen), A/S Fjord Plast (Arendal) og A/S Skibsforskning (Mandal).

Den lokale tradisjonen med å bygge raske marine-fartøyer fortsatte med Umoe Mandal.

Båtservice, da med 130 ansatte, ble i mai 2018 solgt til Global Ocean Technology, og navnet Båtservice forsvant.

Referanser

Eksterne lenker
 Selskapets hjemmeside

Norske skipsverft
Næringsliv i Lindesnes
Selskaper etablert i 1941
Norsk forsvarsindustri
Artikler i sjøfart-prosjektet
Sognefast

Sognefast er en populær, men ennå ikke offisiell betegnelse på krysningen av Sognefjorden som et ledd i en ferjefri E39. Prosjektet heter foreløpig E39 Kryssing av Sognefjorden (KVU). Vegvesenet skal finne ut om det er mulig, og i så fall hvordan man skal kunne bygge en fast veiforbindelse over Sognefjorden. Undersjøisk tunnel er uaktuelt.

Eksterne lenker 
 Vil utgreie Sognefast
 Kystvegen støttar Hafast og ferjefri E39

Veitransport
Cyclommatus multidentatus

Cyclommatus multidentatus er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor (hannen 20-35 millimeter lang), slank, brunrød hjortbille uten påfallende metallisk glans. Store hanner har kraftige mandibler, hver mandibel har to kraftige tenner på innersiden. Hos små hanner er mandiblene mye mindre og sagtakkede i hele lengden. Antennene er ganske lange og tynne, omtrent så lange som hodets bredde. Hodet har ikke skarpe sidekjøler. Hos store hanner er det gjerne noen dype lengdefurer på siden av hodet, men ikke hos mindre eksemplarer. Pronotum utvider seg tydelig forover. Dekkvingene er blanke uten synlig punktering. Beina er slanke, rødbrune.  Hunnen er mindre enn hannen, uten forstørrede kjever, ofte mørk på farge med rødlige lengdestriper, i motsetning til hannen er kroppen tydelig og tett punktert og ganske blank.

Levevis 
Larvene utvikler seg i råtne trestammer.

Utbredelse 
Arten er utbredt fra det nordøstlige India i vest til Thailand i øst.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cyclommatini
 Slekten Cyclommatus Parry, 1863 – 55 arter
 Underslekten Cyclommatinus Didier, 1931 
 Cyclommatus multidentatus (Westwood, 1848)

Kilder 
 Oversikt over artene

Eksterne lenker 
 Bildegalleri over en del arter
 Bildegalleri over artene foto:Benjamin Harink
 
 

Hjortebiller
Dyr formelt beskrevet i 1848
Indias insekter
Nepals insekter
Bhutans insekter
Thailands insekter
Cyclommatus bicolor

Cyclommatus bicolor er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor (hannen 20-36 millimeter lang), slank, brunrød hjortebille uten påfallende metallisk glans. Som navnet antyder er den tydelig tofarget, hode og forkropp er rødbrune og dekkvingene brungule. Store hanner har nokså kraftige mandibler, hver mandibel har en kraftig tann nær roten. Hos små hanner er mandiblene mye mindre og sagtakkede i hele lengden. Antennene er ganske lange og tynne, omtrent så lange som hodets bredde. Hodet har ikke skarpe sidekjøler, og er kraftig rundet innbuktet foran. Pronotum utvider seg tydelig forover. Dekkvingene er blanke uten synlig punktering. Beina er slanke, mørke.  Hunnen er mindre enn hannen, uten forstørrede kjever, i motsetning til hannen er kroppen tydelig og tett punktert og ganske blank.

Levevis 
Larvene utvikler seg i råtne trestammer.

Utbredelse 
Arten er utbredt i Myanmar og Thailand.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cyclommatini
 Slekten Cyclommatus Parry, 1863 – 55 arter
 Underslekten Cyclommatinus Didier, 1931 
 Cyclommatus bicolor (Bomans, 1991)

Kilder 
 Oversikt over artene

Eksterne lenker 
 Bildegalleri over en del arter
 Bildegalleri over artene foto:Benjamin Harink
 
 

Hjortebiller
Biller formelt beskrevet i 1991
Myanmars insekter
Thailands insekter
Cyclommatus mniszechi

Cyclommatus mniszechi er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor til stor (hannen 30-56 millimeter lang), kraftig, brunrød hjortebille, særlig forkroppen med noe metallisk glans. Store hanner har kraftige mandibler, hver mandibel har en kraftig tann litt utenfor midten. Hos små hanner er mandiblene mye mindre og sagtakkede i hele lengden. Mandiblene har markerte ytter- og innerrender på oversiden. Antennene er ganske lange og tynne, omtrent så lange som hodets bredde. Pannen har et rundet framspring i midten. Hodet har skarpe skråkjøler som avgrenser et nesten halvsirkelformet område. Pronotum utvider seg tydelig forover, forkanten er oppbøyd som en "krage". Dekkvingene er blanke uten synlig punktering. Beina er slanke, rødbrune.  Hunnen er mindre enn hannen, uten forstørrede kjever, i motsetning til hannen er kroppen tydelig og tett punktert og ganske blank, rødbrun med svarte sidestriper på hode og pronotum.

Levevis 
Larvene utvikler seg i råtne trestammer.

Utbredelse 
Arten er utbredt i Kina inkludert Taiwan og Vietnam.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cyclommatini
 Slekten Cyclommatus Parry, 1863 – 55 arter
 Underslekten Cyclommatinus Didier, 1931 - artens overflatiske utseende kan tyde på at den heller burde plasseres i Cyclommatus (i snever forstand)
 Cyclommatus mniszechi (Thomson, 1856) 
 Cyclommatus mniszechi mniszechi (Thomson, 1856) - sørlige og østlige Kina, Taiwan
 Cyclommatus mniszechi tonkinensis Didier, 1927 - Vietnam

Kilder 
 Oversikt over artene

Eksterne lenker 
 Bildegalleri over en del arter
 Bildegalleri over artene foto:Benjamin Harink
 
 

Hjortebiller
Biller formelt beskrevet i 1856
Kinas insekter
Taiwans insekter
Vietnams insekter
Cyclommatus pahangensis

Cyclommatus pahangensis er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor til stor (hannen 20-41 millimeter lang), kraftig, brunrød hjortebille, særlig forkroppen med noe metallisk glans. Store hanner har kraftige mandibler, hver mandibel har en kraftig tann litt utenfor midten. Hos små hanner er mandiblene mye mindre og sagtakkede i hele lengden. Antennene er ganske lange og tynne, omtrent så lange som hodets bredde. Pannen har et spisst framspring i midten. Hodet har ikke sidekjøler, men gjerne noen korte lengdefurer bak fasettøynene. Pronotum utvider seg tydelig forover, og har gjerne tre svarte lengdestriper, særlig hos hunner og små hanner. Dekkvingene er blanke uten synlig punktering. Beina er slanke, rødbrune.  Hunnen er mindre enn hannen, uten forstørrede kjever, i motsetning til hannen er kroppen tydelig og tett punktert og ganske blank, rødbrun med tre svarte striper på hode og pronotum.

Levevis 
Larvene utvikler seg i råtne trestammer.

Utbredelse 
Arten er utbredt i Laos, Thailand og Malaysia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cyclommatini
 Slekten Cyclommatus Parry, 1863 – 55 arter
 Underslekten Cyclommatinus Didier, 1931 
 Cyclommatus pahangensis Nagel, 1936 
 Cyclommatus pahangensis chiangmaiensis Mizunuma, 1994 - Laos og det nordlige Thailand
 Cyclommatus pahangensis ipseni Lacroix, 1988 - Vest-Malaysia
 Cyclommatus pahangensis pahangensis Nagel, 1936 - Vest-Malaysia

Kilder 
 Oversikt over artene

Eksterne lenker 
 Bildegalleri over en del arter
 Bildegalleri over artene foto:Benjamin Harink
 
 

Hjortebiller
Biller formelt beskrevet i 1936
Vest-Malaysias insekter
Thailands insekter
Laos' insekter
Leone-massivet

(Monte) Leone-massivet er en fjellkjede på grensen mellom Sveits og Italia. Den utgjør en del av Alpenes hovedkam. Det varierer om Leone-massivet regnes som det vestligste fjellmassivet i De lepontinske Alper eller som det østligste fjellmassivet i Wallis-Alpene.

Avgrensning 
Leone-massivet begrenses
 i sydvest av Val Divedro og Simplonpasset (mot Wallis-Alpene),
 i nordvest av Rhône (mot Bern-Alpene),
 i nord av Nufenenpasset (mot Gotthard-massivet),
 i øst av Val d'Ossola (mot Ticino-Alpene).

Topper 
De høyeste toppene i Leone-massivet er 
 Monte Leone (3553 moh.)
 Breithorn (3438 moh.)
 Blinnenhorn / Corno Cieco (3374 moh.)
 Helsenhorn (3272 moh.)
 Wasenhorn / Punta di Terrarossa (3246 moh.)
 Ofenhorn / Punta d'Arbola (3235 moh.)

Referanser 

Fjellkjeder i Alpene
Fjell i Piemonte
Fjell i Wallis
Fjell i Ticino
Cyclommatus scutellaris

Cyclommatus scutellaris er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor (hannen 18-45 millimeter lang), avlang, rødbrun hjortebille uten metallisk glans. Store hanner har kraftige mandibler, hver mandibel har en kraftig tann ved roten. Hos små hanner er mandiblene mye mindre og sagtakkede i hele lengden. Antennene er ganske lange og tynne, omtrent så lange som hodets bredde. Pannen har et kort, spisst framspring i midten. Hodet har ikke sidekjøler, men gjerne noen korte lengdefurer bak fasettøynene. Pronotum utvider seg tydelig forover, og har to eller tre svarte lengdestriper, forkanten er også smalt svart. Dekkvingene er blanke uten synlig punktering. Beina er slanke, rødbrune.  Hunnen er mindre enn hannen, uten forstørrede kjever, i motsetning til hannen er kroppen tydelig og tett punktert og ganske blank, rødbrun med tre svarte striper på pronotum, også en svart stripe langs siden av hver dekkvinge.

Levevis 
Larvene utvikler seg i råtne trestammer.

Utbredelse 
Arten er utbredt i det sørlige Kina, på Taiwan og Ryukyuøyene.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cyclommatini
 Slekten Cyclommatus Parry, 1863 – 55 arter
 Underslekten Cyclommatinus Didier, 1931 
 Cyclommatus scutellaris Möllenkamp, 1912 
 Cyclommatus scutellaris elsae Kriesche, 1920 - sørlige Kina, noen ganger regnet som en egen art
 Cyclommatus scutellaris scutellaris Möllenkamp, 1912 - Kina, Taiwan og Ryukyuøyene.

Kilder 
 Oversikt over artene

Eksterne lenker 
 Bildegalleri over en del arter
 Bildegalleri over artene foto:Benjamin Harink
 
 

Hjortebiller
Kinas insekter
Taiwans insekter
Biller formelt beskrevet i 1912
Cyclommatus asahinai

Cyclommatus asahinai er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor (hannen 21-47 millimeter lang), avlang, brunlig hjortebille uten metallisk glans. Hode og forkropp er brune, dekkvingene brungule. Store hanner har kraftige mandibler, hver mandibel har en kraftig tann ved roten. Hos små hanner er mandiblene mye mindre og sagtakkede i hele lengden. Antennene er ganske lange og tynne, omtrent så lange som hodets bredde. Pannen har et kort, trekantet framspring i midten. Hodet har ikke sidekjøler, men noen korte, kraftige lengdefurer bak fasettøynene. Pronotum utvider seg tydelig forover, og har mørke sidekanter. Dekkvingene er blanke uten synlig punktering. Beina er slanke, rødbrune.  Hunnen er mindre enn hannen, uten forstørrede kjever, i motsetning til hannen er kroppen tydelig og tett punktert og ganske blank, rødbrun med tre svarte striper på pronotum og dekkvinger.

Levevis 
Larvene utvikler seg i råtne trestammer.

Utbredelse 
Arten er utbredt i det sørlige Kina (Guangdong) og på Taiwan.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cyclommatini
 Slekten Cyclommatus Parry, 1863 – 55 arter
 Underslekten Cyclommatinus Didier, 1931 
 Cyclommatus asahinai Kurosawa, 1974 
 Cyclommatus asahinai asahinai Kurosawa, 1974 - Taiwan
 Cyclommatus asahinai nanlingensis Schenk, 2016 - sørlige Kina

Kilder 
 Oversikt over artene

Eksterne lenker 
 Bildegalleri over en del arter
 Bildegalleri over artene foto:Benjamin Harink
 
 

Hjortebiller
Biller formelt beskrevet i 1974
Kinas insekter
Taiwans insekter
Edmondo Fabbri

Edmondo Fabbri (16. november 1921 – 8. juli 1995) var en italiensk fotballspiller og -trener. Han var i hovedsak en rask spiller, og spilte mye som ving. Som trener var han aktiv særrlig innen Torino FC og som trener for det det italienske herrelandslaget. 

Som klubbspiller spilte han på en rekke lag, inkluderte Atalanta BC, Parma FC og UC Sampdoria. Han spilte aldri for det italienske A-landslaget.

Som trener begynte han i Mantova i 1957 i Serie D, det fjerde nivået. Han tok dem til Serie A i løpet av fire år, og i 1962 vant han Seminatore d'Oro-tittelen som beste trener. Samme år ble han trener for Italia. Som Italias landslagstrener hadde han gode resultater, men ble i stor grad mest husket for at hans lag tapte for Nord-Korea under VM i 1966.

Etter Italia trente han Torino (1967–69), Bologna (1969-72), Cacliari (1972-73), Torino igjen (1974–75), Ternana (1976), Pistoiese (1980–81) og Reggiana (1982–83) Fabbri døde i Castel San Pietro Terme in 1995.

Referanser

Eksterne lenker 
 

Italienske fotballspillere
Italienske fotballtrenere
Trenere i Fotball-VM 1966
Fotballspillere for Imolese Calcio 1919
Fotballspillere for Forlì FC
Fotballspillere for Atalanta BC
Fotballspillere for FC Internazionale Milano
Fotballspillere for Faenza Calcio
Fotballspillere for UC Sampdoria
Fotballspillere for Brescia Calcio
Fotballspillere for Parma FC
Fotballspillere for AC Mantova
Fotballtrenere for AC Mantova
Fotballtrenere for Torino FC
Fotballtrenere for Bologna FC
Fotballtrenere for Cagliari Calcio
Fotballtrenere for Ternana Calcio
Fotballtrenere for AC Pistoiese
Trenere for Italias herrelandslag i fotball
Personer fra provinsen Ravenna
Cyclommatus katsurai

Cyclommatus katsurai er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor (hannen ca. 30-35 millimeter lang), avlang, rødbrun hjortebille uten metallisk glans. Hode og forkropp er rødbrune, dekkvingene brungule. Store hanner har kraftige mandibler, hver mandibel har en kraftig tann ved roten og én tann lenger ute. Hos små hanner er mandiblene mye mindre og sagtakkede i hele lengden. Antennene er ganske lange og tynne, omtrent så lange som hodets bredde. Pannen er rundet innbuktet i midten. Hodet har ikke sidekjøler, men noen korte, kraftige lengdefurer bak fasettøynene. Pronotum utvider seg lite forover. Dekkvingene er blanke uten synlig punktering. Beina er slanke, rødbrune.  Hunnen er mindre enn hannen, uten forstørrede kjever, i motsetning til hannen er kroppen tydelig og tett punktert og ganske blank.

Levevis 
Larvene utvikler seg i råtne trestammer.

Utbredelse 
Arten er utbredt i Vietnam.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cyclommatini
 Slekten Cyclommatus Parry, 1863 – 55 arter
 Underslekten Cyclommatinus Didier, 1931 
 Cyclommatus katsurai Fujita, 2010

Kilder 
 Oversikt over artene

Eksterne lenker 
 Bildegalleri over en del arter
 Bildegalleri over artene foto:Benjamin Harink
 
 

Hjortebiller
Biller formelt beskrevet i 2010
Vietnams insekter
Cyclommatus nagaii

Cyclommatus nagaii er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor (hannen ca. 30-35 millimeter lang), avlang, rødbrun hjortebille uten metallisk glans. Hode og forkropp er lyst rødbrune, dekkvingene brungule. Store hanner har kraftige mandibler, hver mandibel har en kraftig tann ved roten og én tann lenger ute. Hos små hanner er mandiblene mye mindre og sagtakkede i hele lengden. Antennene er ganske lange og tynne, omtrent så lange som hodets bredde. Pannen er rundet innbuktet i midten. Hodet har ikke sidekjøler, men noen korte, kraftige lengdefurer bak fasettøynene. Pronotum utvider seg lite forover, forkanten er svart og utbuktet forover. Dekkvingene er blanke uten synlig punktering. Beina er slanke, rødbrune.  Hunnen er mindre enn hannen, uten forstørrede kjever, i motsetning til hannen er kroppen tydelig og tett punktert og ganske blank, pronotum har tre svarte lengdestriper og "skuldrene" er svarte.

Levevis 
Larvene utvikler seg i råtne trestammer.

Utbredelse 
Arten er utbredt i Vietnam.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cyclommatini
 Slekten Cyclommatus Parry, 1863 – 55 arter
 Underslekten Cyclommatinus Didier, 1931 
 Cyclommatus nagaii Fujita, 2010

Kilder 
 Oversikt over artene

Eksterne lenker 
 Bildegalleri over en del arter
 Bildegalleri over artene foto:Benjamin Harink
 
 

Hjortebiller
Biller formelt beskrevet i 2010
Vietnams insekter